РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/331-16

22. децембар 2016. године

Б е о г р а д

З А П И С Н И К

20. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 22. ДЕЦЕМБРА 2016. ГОДИНЕ

Седница је почела у 12,23 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Александар Марковић, заменик члана Србислава Филиповића, Весна Марковић, Крсто Јањушевић, Александра Мајкић, Петар Петровић, Јелена Жарић Ковачевић, Неђо Јовановић, Мирољуб Станковић и Балинт Пастор.

Седници нису присуствовали чланови Одбора: Зоран Красић, Весна Николић-Вукајловић, Саша Радуловић, Гордана Чомић, Дејан Шулкић и Бајро Гегић, као ни њихови заменици.

Седници Одбора присуствовао је и Срђан Ного, народни посланик.

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за просторно планирање, саобраћај, инфраструктуру и телекомуникације и Одбор за уставна питања и законодавство.

Пошто је председник Одбора прочитао дневни ред, Одбор је једногласно (са 11 гласова за) усвојио следећи:

Д н е в н и р е д :

1. Разматрање амандмана на Предлог закона о становању и одржавању зграда, који је поднела Влада.

Тачка дневног реда. Разматрање амандмана на Предлог закона о становању и одржавању зграда, који је поднела Влада.

Одбор је у складу са чланом 165. Пословника Народне скупштине размотрио амандман који је на члан 41. Предлога закона о становању и одржавању зграда, поднео Одбор за просторно планирање, саобраћај, инфраструктуру и телекомуникације и сматра да је амандман у складу са Уставом и правним системом Републике Србије.

Одбор је одлуку донео једногласно. (са 11 гласова за).

За известиоца Одбора на седници Народне скупштине одређен је председник Одбора.

Седница је завршена у 12,25 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски